**Министерството за транспорт и врски ги известува сите заинтересирани превозници дека на ден 09.01.2019 година, во период од 11:00 часот до 19:00 часот, ќе се врши електронско аплицирање за годишни ЕКМТ дозволи за 2019 година.**

Право на аплицирање имаат превозниците кои ќе достават докази за:

1. новонабавени возила со Еуро 6 стандард и
2. вршат превоз на свежа и/или смрзната стока.

За апликацијата да е валидна ќе биде потребно преку писарницата на Министерството за транспорт и врски превозниците истиот ден од 8:30 до 16:30 часот да ја достават и следната документација:

1. Копија од сообраќајна дозвола за новонабавено возило со Еуро 6 стандард,
2. Копија од сообраќајна дозвола за ладилник и/или цистерна за прехрана или ЦМР за извршени превози на свежа и/или смрзната стока за изминатите 6 месеци (најмалку 6 ЦМР-и) или договор за вршење превоз на свежа и/или смрзната стока и
3. Копија од важечки ЕКМТ тест сертификат на денот на аплцирање и за влечните и за приклучните возила со кои аплицира.

**Возилата со кои се аплицира потребно е да се веќе евидентирани во базата на транспортери на Министерството за транспорт и врски**

Согласно член 21 став (9) од Уредбата за начинот на распределба, дистрибуција и ревизија (во натамошниот текст: контрола и следење) на искористеноста на дозволите за меѓународен превоз на стоки, во случај кога остануваат нераспределени годишни ЕКМТ дозволи при спроведување на годишна распределба поради немање возила од соодветен еуро стандард и/или немање просечен односно вкупен број на бодови, превозниците можат да поднесат барање за прераспределба на годишни ЕКМТ дозволи во наредната година по 1 јануари. Дозволите се распределуваат за покривање на новонабавени возила чија прва регистрација на територијата на Република Македонија не е постара од една година, во периодот од 12 октомври до 31 декември од претходната година и во годината во која се поднесува барањето или за превоз на стока во свежа или смрзната состојба.

Согласно член 21 став (10) од Уредбата, во случај кога се поднесени поголем број барања од бројот на нераспределените годишни ЕКМТ дозволи, приоритет имаат новонабавените возила во однос на превозниците што вршат превоз на стока во свежа или смрзната состојба, при што порано набавените возила во периодот од став (9) на овој член имаат предност во распределбата.

Со почит,

МИНИСТЕРСТВО ЗА ТРАНСПОРТ И ВРСКИ